ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Απριλίου 1997 για τις εναρμονισμένες μεθόδους μετρήσεων της κατά μάζα συγκέντρωσης διοξινών και φουρανίων στις ατμοσφαιρικές εκπομπές σύμφωνα με το άρθρο 7 παράγραφος 2 της οδηγίας 94/67/ΕΚ σχετικά με την αποτέφρωση των επικίνδυνων αποβλήτων (97/283/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 94/67/ΕΚ του Συμβουλίου, της 31ης Δεκεμβρίου 1994, όσον αφορά την αποτέφρωση των επικίνδυνων αποβλήτων (1), και ιδίως το άρθρο 7 παράγραφος 2, Εκτιμώντας: ότι, σύμφωνα με το άρθρο 7 παράγραφος 2 της οδηγίας 94/67/ΕΟΚ, επιβάλλεται να εξασφαλιστούν εναρμονισμένες μέθοδοι μετρήσεων της κατά μάζα συγκέντρωσης των διοξινών και του φουρανίων στις ατμοσφαιρικές εκπομπές σε κοινοτικό επίπεδο σύμφωνα με τη διαδιακασία που προβλέπει το άρθρο 16 7 ότι, προκειμένου να επιτευχθεί ο στόχος αυτός, η Επιτροπή επικουρείται από επιτροπή που συγκροτείται δυνάμει του άρθρου 16 της οδηγίας 94/67/ΕΚ 7 ότι τα προτεινόμενα με την παρούσα απόφαση μέτρα είναι σύμφωνα με τη γνώμη που εξέφρασε η ως άνω επιτροπή, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Οι μέθοδοι μετρήσεων της κατά μάζα συγκέντρωσης διοξινών και φουρανίων στις ατμοσφαιρικές εκπομπές pr EN 1948 (Ιούνιος 1996): «Εκπομπές από σταθερές πηγές: καθορισμός της κατά μάζα συγκέντρωσης σε PCDD/PCDF, μέρος 1, δειγματοληψία, μέρος 2, απομόνωση και καθαρισμός, μέρος 3 ταυτοποίηση και ποσοτική ανάλυση», που κατάρτισε η ευρωπαϊκή επιτροπή τυποποίησης (CEN) συνιστούν τις εναρμονισμένες μεθόδους μετρήσεων κατά το άρθρο 7 παράγραφος 2 της οδηγίας 94/67/ΕΚ. Η αναφορά pr EN 1948 (Ιούνιος 1996), που προαναφέρθηκε θα καταστεί ΕΝ 1948 μετά την τελική έγκρισή της εκ μέρους της CEN. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 21 Απριλίου 1997.

[Source: multi_eurlex | Tokens: 1644]